Valerián Vavro

Valerián Vavro alebo Valér Vavro (* 30. január 1911 Piešťany – † 24. máj 1992, Piešťany) bol slovenský sochár figuralista, sprvu katolíckej orientácie.

 Životopis 
Štúdium
 19311935: Štátna priemyselná škola sochársko-kamenícká, Hořice (okres Jičín)Valerián Valér Vavro : Studium. In: 
 19351939: Akadémia výtvarných umení, Praha, sochárský ateliér Břetislava Kafku

V súkromných ateliéroch Břetislava Kafku v Červenom Kostelci vykonával aj svoju prax. Po druhej svetovej vojne sa vrátil do rodných Piešťan, kde pracoval až do konca svojho života a je pochovaný na hornom (starom) cintoríne v Piešťanoch.

 Dielo 
Bol autorom realistických monumenálnych figurálnych diel, najmä portrétnych. Jeho prvou kamenosochárskou realizáciou pre rodné mesto bola
pieskovcová skulptúra Úroda pred budovou Balneologického múzea Imricha Wintera v Piešťanoch. Ďalšie sochy vo verejnom priestore sú napr.: Pamätník padlým v prvej svetovej vojne, alebo tabuľa s reliéfnym portrétom Vladimíra Clementisa v Bratislave.

V 50. rokoch vytvoril aj diela poplatné socialistickému realizmu, napr. Partizánsky pamätník pre obec Staré Hory v okrese Banská Bystrica, reliéf Hrnčiarstvo na budove Fakulty architektúry STU v Bratislave, alebo Pionierka – recitátorka.Recitátorka. In:  K jeho neskorým dielam patria: pamätník biskupa Štefana Moyzesa vo Veselom a náhrobok biskupa Pavla Jantauscha v kláštore vo Vrbovom.

Svojimi prácami je zastúpený vo zbierkach Slovenskej národnej galérie v Bratislave,Valerián Vavro. In:  či galériách v Trnave, Nitre a Banskej Bystrici.

 Poznámky 

 Referencie 

 Literatúra 
 Nový slovník československých výtvarných umělců (II. díl; LŽ), Výtvarné centrum Chagall, Ostrava 1993

 Iné projekty 

 Externé odkazy 
 AbART osoba 


Kategória:Slovenskí sochári
Kategória:Osobnosti z Piešťan